ก่อนหน้านี้ฉีดแบบป้องกันล่วงหน้า3เข็มไปค่ะตอนช่วงสิ้นปี เข็มสุดท้ายวันที่ 6 ธ.ค. 62 แต่ช่วงนี้(10-13 ม.ค. ที่ผ่านมา) แขนข้างซ้ายที่ได้รับการฉีดวัคซีนมีอาการปวดขึ้นมาค่ะ ตรงบริเวณที่ฉีดเลย และมีอาการปวดข้อแขนกับขาซีกซ้ายด้วย มีคันร่วมด้วยนิดหน่อยแต่ไม่มีไข้ค่ะไม่ทราบว่าอาการนี้นับเป็นอาการข้างเคียงจากการฉีดวัคซีนรึเปล่าคะ รึว่าอาจจะเป็นสาเหตุอื่นร่วม แล้วควรไปพบแพทย์เพื่อตรวจหาสาเหตุหรือไม่คะ ขอบสำหรับคำตอบล่วงหน้าค่ะ
สวัสดีค่ะ อาการบวมแดงหลังฉีดวัคซีนเป็นอาการที่เกิดขึ้นได้เป็นปกติ มักค่อยๆดีขึ้นภายใน 1-3 วัน โดยอาการแขนบวมมากหลังฉีดวัคซีน อาจเกิดจากปฏิกิริยาการแพ้เฉพาะที่แบบเฉียบพลัน คือมีอาการปวด บวม แดง ร้อน หลังฉีดในเวลา ไม่เกิน 1-3 ชั่วโมง หรือ เกิดปฏิกืริยาการแพ้เฉพาะที่แบบเกิดช้า ซึ่งจะมีอาการปวด บวม แดง ร้อน หลังฉีดวัคซีนในเวลา 4-12 ชั่วโมง และมีอาการมากที่สุด ประมาณ 24 ชั่วโมงหลังฉีดได้ ซึ่งมักค่อยๆดีขึ้นได้เองได้เช่นกันหากผ่านมาประมาณ 1 เดือนแล้ว โอกาสที่จะเกี่ยวกับวัคซีนมีได้ค่อนข้างน้อย อาจมีสาเหตุอื่ๆนที่เป็นไปได้เช่นการปวดกล้ามเนื้อ หรือผื่นผิวหนังอักเสบ การติดเชื้อใต้ชั้นผิวหนังบริเวณดังกล่าว แนะนำพบแพทย์เพื่อตรวจร่างกายเพิ่มเติมอีกครั้งการดูแลตัวเองเบื้องต้น สามารถให้ยารับประทานต้านอักเสบชนิดไม่ใช่สเตียรอยด์ ร่วมกับใช้การประคบเย็นเพื่อลดบวมได้